钦定古今图书集成/明伦汇编/官常典/第618卷 > 吴秀
## 钦定古今图书集成/明伦汇编/官常典/第618卷 > 吴秀

按《苏州府志》：“秀字越贤，乌程籍，吴江人。隆庆辛未进
士，官刑部主事，历员外郎中。出守九江，有哭于道者，
问之，曰：‘贫生妇也，而新寡’。秀大伤之，亲往吊赙焉。巡
方至，司理某勾稽赎锾至三千金，秀平之，顿免其二
千五百镮。凿龙开河，得良田三千顷。复凿老鹳河，便
商贾夜宿。丁内艰，服阕，补守扬州。其地有平山堂，欧”
阳永叔所题额也。委弃土，筑州县寓舍于其上，号曰
“梅花岭。”复五塘，葺卫治，建义仓，以备朝鲜之儆。时淮、
黄议兴，秀讲求五宜三要，列上河使者。会晋闽臬，不
果行，旋得谤去位，年六十四卒。